Борис Младенов-Young
Беседвахме на тема „Болни стави“…

chitanka.info

Беседвахме на тема „Болни стави“.

Като ранен орел, провесил клюн,

си мислех — болестта ще ме застави

да тръгна в някой близък ден с бастун!

Пред моя взор изникна тъжна гледка,

видях се бавно кретащ, от страни,

и в този миг си дадох ясна сметка,

че старините вече са дошли.

На глас ли мислех — губя май престава

или отгатна мислите ми тя?

Но чух гласът й като нежна струна

в тревогата да ме успокоява:

„Щастлив си! Колко хора по света

не доживяват — рече — до… бастуна!!!“

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.